ΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝ

ΜΟΝΑΔΑ ΔΙΑΣΦΑΛΙΣΗΣ ΠΟΙΟΤΗΤΑΣ

ΔΙΑΔΙΚΑΣΙΑ ΕΣΔΠ

Δ-5.2 ΑΞΙΟΛΟΓΗΣΗ ΕΚΠΑΙΔΕΥΤΙΚΟΥ ΕΡΓΟΥ

**ΠΙΝΑΚΑΣ ΠΕΡΙΕΧΟΜΕΝΩΝ**

[1. ΣΚΟΠΟΣ 3](#_Toc170830607)

[2. ΒΗΜΑΤΑ ΥΛΟΠΟΙΗΣΗΣ 3](#_Toc170830608)

[3. ΧΡΟΝΟΔΙΑΓΡΑΜΜΑ 5](#_Toc170830609)

[4. ΣΧΕΤΙΚΑ ΕΓΓΡΑΦΑ 5](#_Toc170830610)

[5. ΤΕΚΜΗΡΙΩΣΗ - ΑΡΧΕΙΑ 5](#_Toc170830611)

[6. ΥΠΕΥΘΥΝΟΤΗΤΕΣ 6](#_Toc170830612)

[7. ΕΠΕΞΗΓΗΣΕΙΣ 6](#_Toc170830613)

[8. ΟΔΗΓΙΕΣ ΕΡΓΑΣΙΑΣ 6](#_Toc170830614)

[9. ΔΙΑΓΡΑΜΜΑ ΡΟΗΣ 7](#_Toc170830615)

# ΣΚΟΠΟΣ

Σκοπός της παρούσας Διαδικασίας είναι να περιγράψει τον τρόπο με τον οποίο αξιολογούνται τα μαθήματα και οι διδάσκοντες στα Προγράμματα Σπουδών του ΓΠΑ.

# ΒΗΜΑΤΑ ΥΛΟΠΟΙΗΣΗΣ

**2.1 Μέθοδος**

ΥΠΕΥΘΥΝΟΣ: ΜΟΔΙΠ

ΑΡΧΕΙΑ:

ΠΕΡΙΓΡΑΦΗ:

Η αξιολόγηση των μαθημάτων και των διδασκόντων πραγματοποιείται μέσω του Πληροφοριακού Συστήματος της ΜΟΔΙΠ και αφορά στα Προγράμματα Προπτυχιακών και Μεταπτυχιακών Σπουδών του Ιδρύματος.

**2.2 Ενεργοποίηση διαδικασίας αξιολόγησης εκπαιδευτικού έργου – ενημέρωση εμπλεκόμενων μερών**

ΥΠΕΥΘΥΝΟΣ: ΜΟΔΙΠ, ΟΜΕΑ Ακαδημαϊκών Τμημάτων

ΑΡΧΕΙΑ: Ε5.2.-01. Ε5.2-02, Ε5.2-03

ΠΕΡΙΓΡΑΦΗ:

Η ηλεκτρονική εφαρμογή της αξιολόγησης των μαθημάτων και των διδασκόντων ενεργοποιείται μετά την 8η εβδομάδα διδασκαλίας του χειμερινού και του εαρινού εξαμήνου και δύναται να παραμένει ανοιχτή μέχρι και την 13η εβδομάδα διδασκαλίας. Σε κάθε περίπτωση η αξιολόγηση δεν επιτρέπεται μετά την έναρξη της εξεταστικής περιόδου για κάθε Πρόγραμμα Σπουδών.

Το χρονικό διάστημα κατά το οποίο ενεργοποιείται η ηλεκτρονική αξιολόγηση του διδακτικού έργου για τους φοιτητές του Ιδρύματος καθορίζεται από:

* το ακαδημαϊκό ημερολόγιο για την έναρξη και λήξη τόσο της διδασκαλίας των μαθημάτων όσο και της εξεταστικής περιόδου
* την ολοκλήρωση και την ενσωμάτωση στο πληροφοριακό σύστημα σπουδών όλων των αναθέσεων διδασκαλίας όλων των διδασκόντων – συμπεριλαμβανομένων και των συμβασιούχων διδασκόντων
* τις ιδιαιτερότητες σχετικά με την έναρξη και λήξη της διδασκαλίας των μαθημάτων στα Προγράμματα Μεταπτυχιακών Σπουδών.

Η ΜΟΔΙΠ μέσω ηλεκτρονικού μηνύματος ενημερώνει:

1. τις ΟΜΕΑ, τους Κοσμήτορες, τους Προέδρους και τις Γραμματείες των Ακαδημαϊκών Μονάδων για την έναρξη της διαδικασίας αξιολόγησης∙ στην συνέχεια η ΟΜΕΑ ενημερώνει με την σειρά της τους φοιτητές και τους διδάσκοντες του Τμήματος για την διαδικασία, ενώ έχει την μέριμνα για την δημοσιοποίηση της ανακοίνωσης στην ιστοσελίδα του Τμήματος,
2. όλους τους προπτυχιακούς φοιτητές για την έναρξη-λήξη της περιόδου, τον τρόπο και την σημαντικότητα της ηλεκτρονικής αξιολόγησης, και
3. όλους τους διδάσκοντες του ΓΠΑ, προκειμένου να λάβουν γνώση, αλλά και να ενημερώσουν και μέσω των διαλέξεών τους για την ενεργοποίηση της διαδικασίας.

Επιπλέον, οι Γραμματείες των Προγραμμάτων Μεταπτυχιακών Σπουδών ενημερώνουν τους μεταπτυχιακούς φοιτητές, μέσω ηλεκτρονικού ταχυδρομείου και μέσω της ανάρτησης της σχετικής ανακοίνωσης στην ιστοσελίδα του ΠΜΣ, για την έναρξη, την διάρκεια και τον τρόπο της ηλεκτρονικής αξιολόγησης.

Μετά την λήξη της εξεταστικής περιόδου και της καταχώρισης των βαθμολογιών, η ΜΟΔΙΠ ενεργοποιεί την πρόσβαση των διδασκόντων στα αποτελέσματα της αξιολόγησης των μαθημάτων στα οποία διδάσκουν.

Η ΟΜΕΑ και ο Πρόεδρος της Ακαδημαϊκής Μονάδας έχουν πρόσβαση στα συνολικά και στατιστικά αποτελέσματα της αξιολόγησης, προκειμένου να επεξεργαστούν και να αναλύσουν τα αποτελέσματα στην Συνέλευση του Τμήματός τους.

**2.3 Ανάλυση και αξιολόγηση αποτελεσμάτων**

ΥΠΕΥΘΥΝΟΣ: ΜΟΔΙΠ, ΟΜΕΑ

ΑΡΧΕΙΑ: Ε.5.2-04

ΠΕΡΙΓΡΑΦΗ:

Για την ανάλυση των αποτελεσμάτων μπορούν να χρησιμοποιηθούν απλά λογιστικά φύλλα ηλεκτρονικών εφαρμογών (π.χ. πρόγραμμα Excel).

Τα συνολικά αποτελέσματα της αξιολόγησης των μαθημάτων για κάθε πρόγραμμα σπουδών είναι διαθέσιμα στην ΟΜΕΑ του αντίστοιχου ακαδημαϊκού τμήματος.

Η ΟΜΕΑ μελετά τα αποτελέσματα καθώς και τα σχόλια των φοιτητών και συντάσσει την σχετική Αναφορά (Έντυπο Ε5.4-06), την οποία παρουσιάζει στην Συνέλευση του Τμήματος κατά την έναρξη του επόμενου ακαδημαϊκού έτους στο οποίο αναφέρεται. Η Συνέλευση του Τμήματος προβαίνει στην λήψη διορθωτικών μέτρων, όπου αυτό κρίνεται απαραίτητο.

Το Απόσπασμα Πρακτικών της Συνέλευσης του Τμήματος του θέματος που αφορά στην συζήτηση των αποτελεσμάτων της αξιολόγησης του διδακτικού έργου διαβιβάζεται στην ΜΟΔΙΠ του ΓΠΑ.

Η ΜΟΔΙΠ επεξεργάζεται τα αποτελέσματα και παρουσιάζει την συνολική αποτίμηση του διδακτικού έργου του Πανεπιστημίου στην Επιτροπή Ανασκόπησης.

Η Ακαδημαϊκή Μονάδα, η Επιτροπή Διασφάλισης Ποιότητας και η Επιτροπή Ανασκόπησης καταγράφουν τα συμπεράσματά τους και τις τυχόν διορθωτικές ενέργειες που μπορεί να προκύψουν (Ε.4.3-01).

# ΧΡΟΝΟΔΙΑΓΡΑΜΜΑ

Καθ’ όλη την διάρκεια εφαρμογής του Εσωτερικού Συστήματος Διασφάλισης Ποιότητας.

# ΣΧΕΤΙΚΑ ΕΓΓΡΑΦΑ

# ΤΕΚΜΗΡΙΩΣΗ - ΑΡΧΕΙΑ

|  |  |  |  |  |
| --- | --- | --- | --- | --- |
| **ΚΩΔΙΚΟΣ** | **ΤΙΤΛΟΣ** | **ΤΡΟΠΟΣ ΤΗΡΗΣΗΣ** | **ΧΡΟΝΟΣ ΦΥΛΑΞΗΣ** | **ΥΠΕΥΘΥΝΟΣ ΤΗΡΗΣΗΣ** |
| **ΕΝΤΥΠΟ** | **ΗΛΕΚΤΡ/ΚΟ** |
| **Ε.5.2-01** | Ερωτηματολόγιο Αξιολόγησης προπτυχιακού μαθήματος - Θεωρία |  | **✓** | Επ’ άπειρον | ΜΟΔΙΠ  |
| **Ε.5.2-02**  | Ερωτηματολόγιο Αξιολόγησης προπτυχιακού μαθήματος - Εργαστήριο |  | **✓** | Επ’ άπειρον | ΜΟΔΙΠ |
| **Ε.5.2-03** | Ερωτηματολόγιο Αξιολόγησης μεταπτυχιακού μαθήματος  |  | **✓** | Επ’ άπειρον | ΜΟΔΙΠ |
| **Ε.5.2-04**  | Αναφορά της ΟΜΕΑ για τα αποτελέσματα αξιολόγησης του εκπαιδευτικού έργου εγκεκριμένη από την Συνέλευση  |  | **✓** | Επ’ άπειρον | Αρμόδιο Τμήμα |

#

# ΥΠΕΥΘΥΝΟΤΗΤΕΣ

* 1. Η ΜΟΔΙΠ είναι υπεύθυνη για την σύνταξη και την αναθεώρηση της παρούσας Διαδικασίας.

# ΕΠΕΞΗΓΗΣΕΙΣ

Δεν υπάρχουν επεξηγήσεις.

# ΟΔΗΓΙΕΣ ΕΡΓΑΣΙΑΣ

# ΔΙΑΓΡΑΜΜΑ ΡΟΗΣ

